pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย (CAAT) ชี้แจงเพิ่มเติมประเด็นเที่ยวบินอินเดียเข้าไทย
วันพุธที่ 28 เมษายน 2564
สํานักงานการบินพลเรือนแห่งประเทศไทย (CAAT) ชี้แจงเพิ่มเติมประเด็นเที่ยวบินอินเดียเข้าไทย
สํานักงานการบินพลเรือนแห่งประเทศไทย (CAAT) ชี้แจงเพิ่มเติมประเด็นเที่ยวบินอินเดียเข้าไทยด้วยมาตรการคัดกรองบุคคลที่เดินทางเข้าประเทศตามที่กระทรวงสาธารณสุขเสนอที่จะต้องให้บุคคลที่เดินทางเข้าไทยจะต้องมีการกักตัว 14 วันโดยจะมีผลในวันที่ 1 พฤษภาคม 2564
ตามที่มีการเผยแพร่เรื่อง ศบค. สั่งชะลอการอนุญาตบุคคลจาก 3 ประเทศเดินทางเข้าไทย ได้แก่ อินเดีย ปากีสถาน บังกลาเทศ รวมทั้งเพิ่มมาตรการกักตัวเป็น 21 วัน
ที่ประชุมล่าสุดของ ศบค. ชุดเล็กวันนี้ (27 เมษายน 2564) ได้ให้ความเห็นชอบมาตรการคัดกรองบุคคลที่เดินทางเข้าประเทศตามที่กระทรวงสาธารณสุขเสนอที่จะต้องให้บุคคลที่เดินทางเข้าไทยจะต้องมีการกักตัว 14 วันโดยจะมีผลในวันที่ 1 พฤษภาคม 2564
สําหรับการเดินทางเข้าประเทศจากประเทศอินเดียนั้นจะมีเพียงคนไทยในอินเดียที่ได้ผ่านขั้นตอนการขอเดินทางกลับประเทศตามที่กระทรวงการต่างประเทศกําหนดที่จะสามารถเดินทางเข้าประเทศได้ในช่วงเวลานี้ และจะต้องผ่านขั้นตอนการคัดกรองตามมาตรการของกระทรวงสาธาณสุข โดยในเดือนเมษายนนี้ไม่มีเที่ยวบินจากอินเดียเพิ่มเติมแล้ว เที่ยวบินจากอินเดียที่จะบินเข้าไทยจะบินเข้ามาในวันที่ 1 พฤษภาคมนี้ จึงจะต้องมีการกักตัวเป็นเวลา 14 วันตามมาตรการสาธารณสุขที่จะมีผลในวันดังกล่าว
ส่วนการเดินทางจากประเทศปากีสถาน บังกลาเทศ และประเทศอื่น ๆ ทั้งคนไทยและต่างชาติ ขอให้สอบถามข้อมูลเพิ่มเติมจากสถานทูตไทย หรือ สถานกงสุลไทยประจําประเทศต้นทาง เพื่อให้ทราบถึงมาตรการที่เป็นปัจจุบันต่อไป
รัฐบาลไทย-ข่าวทำเนียบรัฐบาล-ประกาศธนาคารอาคารสงเคราะห์ กรณีพนักงาน 6 ราย ติดเชื้อ COVID-19
วันศุกร์ที่ 16 เมษายน 2564
ประกาศธนาคารอาคารสงเคราะห์ กรณีพนักงาน 6 ราย ติดเชื้อ COVID-19
ธนาคารอาคารสงเคราะห์ ได้รับรายงานว่า วานนี้ (วันพฤหัสบดีที่ 15 เมษายน 2564) มีพนักงานของธนาคารจํานวน 6 ราย ได้รับการแจ้งยืนยันผลการตรวจจากแพทย์ว่า “ติดเชื้อ COVID-19”
ธนาคารอาคารสงเคราะห์ ได้รับรายงานว่า วานนี้ (วันพฤหัสบดีที่ 15 เมษายน 2564) มีพนักงานของธนาคารจํานวน 6 ราย ได้รับการแจ้งยืนยันผลการตรวจจากแพทย์ว่า “ติดเชื้อ COVID-19” โดยเป็นผู้ที่ปฏิบัติงานในสํานักงานใหญ่ จํานวน 5 ราย แบ่งเป็น ปฏิบัติงานในฝ่ายจัดหาและการพัสดุ อาคาร 2 ชั้น 4 จํานวน 4 ราย และปฏิบัติงานในฝ่ายพิธีการสินเชื่อ อาคาร 2 ชั้น 1 จํานวน 1 ราย ซึ่งทั้ง 5 ราย ไม่ได้ปฏิบัติงานที่มีส่วนเกี่ยวข้องกับการให้บริการลูกค้าแต่อย่างใด
ส่วนพนักงานอีก 1 ราย ที่ได้รับการแจ้งยืนยันผลการตรวจจากแพทย์ว่าติดเชื้อ COVID-19 ปฏิบัติงานที่ธนาคารอาคารสงเคราะห์ สาขาเซ็นทรัลพลาซา นครศรีธรรมราช แต่ไม่ได้ปฏิบัติงานที่มีส่วนเกี่ยวข้องกับการให้บริการลูกค้าเช่นกัน โดยวานนี้ธนาคารได้ทําความสะอาดแบบ Big Cleaning ด้วยการฉีดพ่นฆ่าเชื้อ ตามแนวทางของกระทรวงสาธารณสุข และยังสามารถเปิดให้บริการตามปกติในวันที่ 16 เมษายน 2564 เนื่องจากพนักงานรายดังกล่าว ติดเชื้อ COVID-19 จากญาติที่เดินทางกลับมาจากกรุงเทพฯ ในช่วงค่ําของวันที่ 9 เมษายน 2564 และจนถึงปัจจุบัน พนักงานที่ติดเชื้อมิได้เดินทางมาปฏิบัติงานที่สาขาอีกเลย จึงไม่มีพนักงานรายใดในสาขาเป็นผู้สัมผัสใกล้ชิด
ทั้งนี้ ปัจจุบันพนักงานที่ติดเชื้อ COVID-19 ได้เข้ารักษาตัวที่โรงพยาบาลจํานวน 2 ราย ส่วนอีก 4 ราย อยู่ระหว่างรอเข้ารับการรักษาโดยทางโรงพยาบาลได้ให้คําปรึกษาและติดตามอาการอย่างใกล้ชิด ซึ่งทั้ง 6 ราย ได้จัดทํา Timeline เรียบร้อยแล้ว โดยพนักงานที่มีความเสี่ยงสูง หรือ สัมผัสใกล้ชิดกับผู้ติดเชื้อ COVID-19 ธนาคารได้กําหนดให้ตรวจหาเชื้อ กักตัวในสถานที่พักอาศัย และ Work from Home เป็นระยะเวลา 14 วัน พร้อมติดตามสังเกตอาการ รวมถึงทําความสะอาดฉีดพ่นฆ่าเชื้อสถานที่ปฏิบัติงาน ตามแนวทางของกระทรวงสาธารณสุข และธนาคารได้รายงานเรื่องดังกล่าวให้กระทรวงสาธารณสุข และธนาคารแห่งประเทศไทยรับทราบเรียบร้อยแล้ว
ฝ่ายสื่อสารองค์กร
ประกาศ ณ วันที่ 16 เมษายน 2564 เวลา 00.10 น.
รัฐบาลไทย-ข่าวทำเนียบรัฐบาล-สธ.เผยเหตุแพร่เชื้อระลอกใหม่เป็นวัยหนุ่มสาว กระจายสู่ครอบครัว ที่ทำงานและผู้ใกล้ชิด
วันพฤหัสบดีที่ 15 เมษายน 2564
สธ.เผยเหตุแพร่เชื้อระลอกใหม่เป็นวัยหนุ่มสาว กระจายสู่ครอบครัว ที่ทํางานและผู้ใกล้ชิด
กระทรวงสาธารณสุขเผยเหตุแพร่เชื้อระลอกใหม่ ส่วนใหญ่เป็นวัยหนุ่มสาว-วัยทํางาน ทําให้แพร่กระจายเชื้อสู่ครอบครัว ที่ทํางานและผู้ใกล้ชิด ขอความร่วมมือประชาชนปฏิบัติตามมาตรการป้องกันอย่างเคร่งครัดลดกิจกรรมรวมตัว ลดการเดินทาง เพื่อลดการแพร่-รับเชื้อโควิด19
กระทรวงสาธารณสุขเผยเหตุแพร่เชื้อระลอกใหม่ ส่วนใหญ่เป็นวัยหนุ่มสาว-วัยทํางาน ทําให้แพร่กระจายเชื้อสู่ครอบครัว ที่ทํางานและผู้ใกล้ชิด ขอความร่วมมือประชาชนปฏิบัติตามมาตรการป้องกันอย่างเคร่งครัดลดกิจกรรมรวมตัว ลดการเดินทาง เพื่อลดการแพร่-รับเชื้อโควิด 19
วันนี้ (15 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019 กระทรวงสาธารณสุขจ.นนทบุรีนายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉินกรมควบคุมโรค แถลงว่าวันนี้ประเทศไทยพบผู้ติดเชื้อรายใหม่ 1,543 ราย มาจากระบบเฝ้าระวัง ในโรงพยาบาล 1,161 ราย การค้นหาเชิงรุกในชุมชน 379 ราย และเดินทางมาจากต่างประเทศ 3 ราย สําหรับการฉีดวัคซีนโควิด 19 ฉีดแล้ว 581,308 โดส แบ่งเป็นเข็มแรก 507,360 ราย และครบ 2 เข็ม 73,948 ราย
นายแพทย์เฉวตสรร กล่าวต่อว่าสถานการณ์โรคโควิด 19 ในขณะนี้ ยังพบผู้ติดเชื้อรายใหม่อย่างต่อเนื่องพบว่าส่วนใหญ่เป็นวัยหนุ่มสาวและวัยทํางาน ติดเชื้อจากสถานบันเทิง งานเลี้ยงสังสรรค์ งานปาร์ตี้ งานสัมมนาหรือกิจกรรมออกค่ายของนักศึกษา ทําให้มีความเสี่ยงและกระจายเชื้อไปยังบุคคลในครอบครัว สถานที่ทํางานและผู้ใกล้ชิด เช่น กรณีการจัดกิจกรรมค่ายอาสาของนักศึกษาจังหวัดเชียงใหม่ มีผู้เข้าร่วมกิจกรรม77 คน มีเพียงบางส่วนที่เคร่งครัดมาตรการป้องกันตนเอง ทําให้พบผู้ติดเชื้อถึง 34 ราย ไม่พบเชื้อ 41 ราย รอผลตรวจ 2 ราย จากการจัดกิจกรรมดังกล่าว ส่งผลให้มีการแพร่เชื้อไปยังโรงเรียนที่ใช้เป็นสถานที่จัดกิจกรรม ทําให้พบผู้สัมผัสเสี่ยงสูงเพิ่มอีก 61 ราย ได้แก่ อาจารย์ ภารโรง และนักเรียน ซึ่งอยู่ระหว่างการติดตามข้อมูล และภายหลังสิ้นสุดกิจกรรมกลุ่มนักศึกษาได้เดินทางกลับภูมิลําเนา จึงทําให้เกิดการแพร่เชื้อเชื่อมโยงไปจังหวัดอื่นๆ อีก 13 จังหวัด
สําหรับกรณีการติดเชื้องานสัมมนาในจังหวัดนนทบุรี เมื่อวันที่ 3-4 เมษายน 2564 พบว่าภายหลังมีผู้ป่วยรายแรก ได้มีการสอบสวนโรค พบว่ามีการติดเชื้อ 14 ราย และเชื่อมโยงไปยังจังหวัดต่างๆ ได้แก่ อยุธยา จันทบุรี ฉะเชิงเทรา ประจวบคีรีขันธ์ ปราจีนบุรี กําแพงเพชร ขอนแก่น และสุราษฏร์ธานี ซึ่งปัจจัยเสี่ยงคือการทํากิจกรรมร่วมกัน และหย่อนมาตรการป้องกันตนเอง เช่น การถอดหน้ากากในบางเวลา การรับประทานอาหารร่วมกัน ดังนั้นจึงต้องระมัดระวังการจัดกิจกรรมที่มีการรวมตัวของคนจํานวนมาก
**********************************15 เมษายน 2564
รัฐบาลไทย-ข่าวทำเนียบรัฐบาล-ประกาศธนาคารอาคารสงเคราะห์กรณีพนักงานในสำนักงานใหญ่ 1 ราย ติดเชื้อ COVID-19
วันศุกร์ที่ 16 เมษายน 2564
ประกาศธนาคารอาคารสงเคราะห์กรณีพนักงานในสํานักงานใหญ่ 1 ราย ติดเชื้อ COVID-19
ธอส.ได้รับรายงานว่าวันที่ 12 เม.ย.2564 มีพนักงานของธนาคาร 1 ราย จากฝ่ายจัดหาและการพัสดุ ปฏิบัติงานอยู่บริเวณอาคาร 2 ชั้น 4 ธอส. สํานักงานใหญ่ และไม่ได้ปฏิบัติงานเกี่ยวข้องกับให้บริการลูกค้า ได้รับการแจ้งยืนยันผลการตรวจจากแพทย์ว่า  “ติดเชื้อ COVID-19”
ธนาคารอาคารสงเคราะห์ ได้รับรายงานว่า ในวันนี้ (จันทร์ที่ 12 เมษายน 2564) เวลาประมาณ 18.30 น. มีพนักงานของธนาคารจํานวน 1 ราย จากฝ่ายจัดหาและการพัสดุ ปฏิบัติงานอยู่บริเวณอาคาร 2 ชั้น 4 ธนาคารอาคารสงเคราะห์ สํานักงานใหญ่ และไม่ได้ปฏิบัติงานที่มีส่วนเกี่ยวข้องกับการให้บริการลูกค้า ได้รับการแจ้งยืนยันผลการตรวจจากแพทย์ว่า “ติดเชื้อ COVID-19” ภายหลังจากเดินทางไปตรวจหาเชื้อเมื่อวันอาทิตย์ที่ 11 เมษายน 2564 เนื่องจากได้รับแจ้งว่า มีผู้ที่ร่วมเดินทางไปแข่งขันฟุตบอลร่วมกันที่ จ.ชุมพร ระหว่างวันที่ 2-4 เมษายน 2564 ติดเชื้อ COVID-19
เพื่อความปลอดภัยของลูกค้าและผู้ปฏิบัติงาน และป้องกันไม่ให้เกิดการแพร่ระบาด ธนาคารจึงดําเนินการตามมาตรการความปลอดภัยภายในอาคารสํานักงาน ตามแนวทางของกรมควบคุมโรค กระทรวงสาธารณสุข และส่วนอื่น ๆ ที่เกี่ยวข้องดังต่อไปนี้
1.พนักงานที่ติดเชื้อ COVID-19 เข้ารักษาตัวที่โรงพยาบาล และจัดทํา Timeline
2.พนักงานที่มีความเสี่ยงสูง หรือ สัมผัสใกล้ชิดกับผู้ติดเชื้อ COVID-19 ที่ปฏิบัติงานในส่วนเดียวกันกับพนักงานที่ติดเชื้อและเดินทางไปนอกสถานที่โดยรถตู้ของธนาคารร่วมกัน รวมจํานวน 31 ราย ให้ตรวจหาเชื้อ กักตัว ในสถานที่พักอาศัย และ Work from Home เป็นระยะเวลา 14 วัน พร้อมติดตามสังเกตอาการอย่างใกล้ชิด
3.ปิดพื้นที่บริเวณชั้น 4 อาคาร 2 สํานักงานใหญ่ เป็นระยะเวลา 3 วัน เพื่อทําความสะอาดแบบ Big cleaning ด้วยการฉีดพ่นฆ่าเชื้อ ตามแนวทางของกระทรวงสาธารณสุข รวมถึงในพื้นที่ส่วนกลาง อาทิ ลิฟต์ และจุดสัมผัส
4.รายงานสภากาชาดไทย เพื่อกักกันหรือเรียกคืนโลหิตของพนักงานที่ติดเชื้อ เนื่องจากเข้าร่วมบริจาคโลหิตที่สํานักงานอัยการสูงสุด อาคารรัชดาภิเษก ชั้น 2 ถนนรัชดาภิเษก กรุงเทพฯ เมื่อวันพุธที่ 7 เมษายน 2564 (ก่อนทราบข่าวเมื่อวันที่ 11 เมษายน 2564 ว่าผู้ร่วมเดินทางไป จ.ชุมพร ติดเชื้อ COVID-19)
5.รายงานเรื่องดังกล่าวให้กระทรวงสาธารณสุข และธนาคารแห่งประเทศไทยรับทราบ
ทั้งนี้ ธนาคารอาคารสงเคราะห์ ได้ปฏิบัติตามมาตรการป้องกันกรณีการแพร่ระบาดของ COVID-19 อย่างเคร่งครัด เพื่อลดความเสี่ยงในการแพร่ระบาดของโรคดังกล่าวทั้งในสํานักงานใหญ่ และที่ทําการสาขาทุกแห่งทั่วประเทศ อาทิ การรักษาระยะห่างตามหลัก Social Distancing กําหนดจํานวนลูกค้าที่เข้าใช้บริการเพื่อลดความแออัด ตรวจวัดอุณหภูมิ จัดเตรียมเจลแอลกอฮอล์ล้างมือ และเพิ่มความถี่ของการทําความสะอาดบริเวณที่ลูกค้าใช้บริการ สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
ฝ่ายสื่อสารองค์กร
ประกาศ ณ วันที่ 13 เมษายน 2564 เวลา 00.05 น.
ส่วนประชาสัมพันธ์ ฝ่ายสื่อสารองค์กร
ธนาคารอาคารสงเคราะห์ (ธอส.)
โทร. 02-202-1980-5
รัฐบาลไทย-ข่าวทำเนียบรัฐบาล-“นายกฯ” สั่ง อำนวยความสะดวกประชาชน เดินทางกลับจาก ตวจ. เข้ม ป้องกันโควิด-19
วันพฤหัสบดีที่ 15 เมษายน 2564
“นายกฯ” สั่ง อํานวยความสะดวกประชาชน เดินทางกลับจาก ตวจ. เข้ม ป้องกันโควิด-19
“นายกฯ” สั่ง อํานวยความสะดวกประชาชน เดินทางกลับจาก ตวจ. เข้ม ป้องกันโควิด-19
เมื่อวันที่ 15 เม.ย. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีความห่วงใยประชาชน ในการเดินทางกลับจากภูมิลําเนา ภายหลังสิ้นสุดช่วงหยุดยาวสงกรานต์ จึงได้สั่งการให้หน่วยงานที่เกี่ยวข้อง ไม่ว่าจะเป็น กระทรวงคมนาคม กระทรวงมหาดไทย สํานักงานตํารวจแห่งชาติ (ตช.) ฯลฯ บูรณาการร่วมกันอํานวยความสะดวกการเดินทางของประชาชน ซึ่งคาดว่าจะเริ่มมีการเดินทางจํานวนมากตั้งแต่วันที่ 15 เม.ย. เป็นต้นไป
โดยเน้นย้ํามาตรการลดอุบัติเหตุ ลดการเสียชีวิต ซึ่งต้องควบคุมการปฏิบัติตามกฎจราจร ไม่ใช้ความเร็วรถเกินกฎหมายกําหนด รวมถึงเข้มงวดพฤติกรรมการเมาแล้วขับ ซึ่งเป็นหนึ่งในสาเหตุหลักของอุบัติเหตุและการเสียชีวิตในช่วงเทศกาลสําคัญ โดยให้บังคับใช้กฎหมายอย่างเคร่งครัด เพื่อความปลอดภัยของประชาชน
นอกจากนี้ นายกรัฐมนตรี ยังเน้นย้ําถึงมาตรการป้องกันโรควิด-19 ระหว่างการเดินทาง โดยเฉพาะการรวมตัวของคนหมู่มาก ไม่ว่าจะเป็น ตามปั๊มน้ํามัน และจุดบริการพักรถ รวมไปถึงรถโดยสารสาธารณะ จึงกําชับให้ทางจังหวัด ประสานกับสาธารณสุขจังหวัด และหน่วยงานที่เกี่ยวข้อง เตรียมความพร้อมรองรับการเดินทางของประชาชน ป้องกันไม่ให้มีการรวมตัวกันมากเกินไป มีระบบคัดกรองประชาชน รวมถึงประชาสัมพันธ์ ให้ประชาชนปฏิบัติตามมาตรการเฝ้าระวังโรค ซึ่งเป็นแนวทางสําคัญในการลดการติดเชื้อโควิด-19
“นายกรัฐมนตรี ขอให้ประชาชนทุกคนเดินทางกลับไปทํางานอย่างปลอดภัย ขับขี่ยานพาหนะด้วยความไม่ประมาท มีสติ ดื่มไม่ขับ และขอให้ป้องกันตนเอง หลีกเลี่ยงการเดินทางไปในพื้นที่เสี่ยง หรือ พื้นที่ที่มีการรวมกลุ่มของคนจํานวนมาก ปฏิบัติตามมาตรการ DMHTคือ เว้นระยะห่าง สวมหน้ากาก ล้างมือบ่อย ๆ ตรวจอุณหภูมิก่อนเข้าใช้บริการ ซึ่งหากทุกคนช่วยกันป้องกันตัวเองเป็นอย่างดีแล้ว สถานการณ์การติดเชื้อก็จะลดลงได้ในเวลาอันรวดเร็ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-SME D Bank ออกมาตรการเชิงรุก ยกระดับป้องกัน COVID-19 ขั้นสูงสุด
วันศุกร์ที่ 16 เมษายน 2564
SME D Bank ออกมาตรการเชิงรุก ยกระดับป้องกัน COVID-19 ขั้นสูงสุด
จากสถานการณ์การแพร่ระบาดของ COVID-19 ที่เกิดขึ้นในขณะนี้ SME D Bank ให้ความสําคัญสูงสุดต่อความปลอดภัย และสวัสดิภาพของพนักงาน ตลอดจนผู้มีส่วนได้ส่วนเสียที่เกี่ยวข้องทั้งหมด ธนาคารจึงทําการยกระดับมาตรการความปลอดภัยต่างๆ  สู่ระดับสูงสุด
จากสถานการณ์การแพร่ระบาดของ COVID-19 ที่เกิดขึ้นในขณะนี้ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ให้ความสําคัญสูงสุดต่อความปลอดภัย และสวัสดิภาพของพนักงาน ตลอดจนผู้มีส่วนได้ส่วนเสียที่เกี่ยวข้องทั้งหมด ทั้งกรรมการ ลูกค้า บุคคลภายนอกผู้มาติดต่อหรือปฏิบัติงานในพื้นที่ ธนาคารจึงทําการยกระดับมาตรการความปลอดภัยต่าง ๆ สู่ระดับสูงสุด ดังนี้
1.ให้มีการรายงานสุขภาพ พร้อมให้จัดทํา Timeline ทุกวัน (Self Declaration) โดยไม่ปิดบัง รวมถึงให้ผู้มาติดต่อสแกนแอปพลิเคชัน “ไทยชนะ” เพื่อติดตามและจํากัดวงกลุ่มเสี่ยง พร้อมดําเนินมาตรการ ตรวจเชื้อ และกักตัว (Self-Quarantine) 14 วันทันที เมื่อพบกลุ่มเสี่ยงตามมาตรฐานที่กระทรวงสาธารณสุขกําหนดอย่างเคร่งครัด
2. พนักงานสํานักงานใหญ่ ดําเนินมาตรการ Work From Home (WFH) 100% ในวันที่ 12, 16 เม.ย. 64 นี้ เพื่อให้เป็นไปตามหลักการรักษาระยะห่าง (Social Distancing) และทํามาตรการ WFH อย่างต่อเนื่อง 50 % ตั้งแต่วันที่ 19 เม.ย. 64 ไปตลอดทั้งเดือน เม.ย. 64
3. ดําเนินมาตรการเชิงรุก ในการทําความสะอาดใหญ่ (Big Cleaning) รวมทั้งการฉีดพ่นฆ่าเชื้อสํานักงานใหญ่ SME D Bank อาคาร SME Bank Tower ในวันที่ 12 เม.ย. 64 แม้ว่าจะยังไม่พบกรณียืนยันติดเชื้อ COVID-19 ในพื้นที่สํานักงานใหญ่
4. รองรับการทําธุรกรรมสําคัญของธนาคารให้ดําเนินการอย่างต่อเนื่องไม่หยุดชะงัก โดยแบ่งทีมปฏิบัติงานหลัก (ทีม A) และ ทีมปฏิบัติงานสํารอง (ทีม B) และกําหนดให้มีการปฏิบัติงานที่แยกจากกัน เพื่อลดความเสี่ยงอันเกิดจากการติดต่อสัมผัส
5. งดกิจกรรมเสี่ยงที่ก่อให้เกิดการรวมตัวของกลุ่มคนจํานวนมาก เช่น การอบรม รวมถึงงดการทํากิจกรรมเสี่ยงอื่น ๆ เช่น การไปยังพื้นที่เสี่ยงต่าง ๆ พร้อมทําการสํารวจ และประเมินความเสี่ยงการเดินทางของพนักงานในช่วงหยุดยาว โดยให้พิจารณามาตรการ WFH เพื่อกักตัว (Self-Quarantine) เป็นเวลา 7 วัน ตั้งแต่วันที่ 19 – 23 เม.ย. 64 เมื่อพบว่าเข้าข่ายเสี่ยง เพื่อเป็นการป้องกันความเสี่ยงก่อนกลับมาปฏิบัติงานตามปกติ
6. ดําเนินมาตรการความปลอดภัยของอาคารในด้านต่าง ๆ อย่างเข้มงวดและต่อเนื่อง เช่น การสแกนอุณหภูมิ สแกนแอปพลิเคชัน “ไทยชนะ” การกําหนดจุดรับส่งเอกสาร การสแกน UV ฆ่าเชื้อเอกสาร การทําความสะอาดจุดสัมผัสที่มีความเสี่ยงด้วยความถี่บ่อยครั้งขึ้น การจํากัดจํานวนผู้ใช้ลิฟต์ การงดใช้บริการห้องออกกําลังกาย
7. งดการเยี่ยมหรือพบลูกค้าโดยตรง (Face to Face) โดยจะใช้การโทรศัพท์ติดต่อแทน อีกทั้งยังสื่อสารให้ลูกค้าใช้ช่องทางออนไลน์ต่าง ๆ เพื่อชําระเงิน ทดแทนการเข้ามาติดต่อยังพื้นที่สาขา
ทั้งนี้ SME D Bank มีความห่วงใย และตระหนักถึงความรับผิดชอบต่อสังคมส่วนรวม พร้อมขอเป็นส่วนหนึ่งในการแก้ไขสถานการณ์การแพร่ระบาดของ COVID-19 โดยจะยึดการดําเนินการตามมาตรการป้องกันและควบคุมการแพร่ระบาดตามมาตรฐานของกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-EXIM BANK เดินหน้ามาตรการเชิงรุก ป้องกันการแพร่ระบาดโควิด-19 “ขั้นสูงสุด”
วันพฤหัสบดีที่ 15 เมษายน 2564
EXIM BANK เดินหน้ามาตรการเชิงรุก ป้องกันการแพร่ระบาดโควิด-19 “ขั้นสูงสุด”
EXIM BANK  ตระหนักถึงความปลอดภัยของพนักงานและครอบครัว ตลอดจนลูกค้า ผู้ประกอบการ หน่วยงานพันธมิตรและสังคม จึงยกระดับมาตรการป้องกันการแพร่ระบาดของโควิด-19 สู่ระดับสูงสุดมาอย่างต่อเนื่อง
จากสถานการณ์การแพร่ระบาดของโควิด-19 ระลอกใหม่ซึ่งขยายวงกว้างอย่างรวดเร็วและส่งผลให้จํานวนผู้ติดเชื้อเพิ่มขึ้นอย่างต่อเนื่อง ธนาคารเพื่อการส่งออกและนําเข้าแห่งประเทศไทย (EXIM BANK) ตระหนักถึงความปลอดภัยของพนักงานและครอบครัว ตลอดจนลูกค้า ผู้ประกอบการ หน่วยงานพันธมิตรและสังคม จึงยกระดับมาตรการป้องกันการแพร่ระบาดของโควิด-19 สู่ระดับสูงสุดมาอย่างต่อเนื่อง ดังนี้
1. ทุกฝ่ายงานต้องรายงานบันทึกการเดินทาง (Timeline) พร้อมรายงานสุขภาพ โดยจัดทํา Timeline ทุกวัน สําหรับพนักงาน/บุคคลภายนอกที่จะเข้ามาภายในอาคารสํานักงาน/สาขา เพิ่มเติมจากการใช้งานแอปพลิเคชัน “หมอชนะ” และ “ไทยชนะ” โดยบุคคลภายนอกจะสามารถเข้ามาภายในอาคารสํานักงานได้เท่าที่จําเป็นเท่านั้น
2. พนักงานปฏิบัติงานจากที่บ้าน (Work from Home : WFH) ทั้งหมด ยกเว้นพนักงานที่ต้องให้บริการลูกค้าสามารถเข้ามาปฏิบัติงานที่สํานักงาน/สาขาได้เท่าที่จําเป็นเท่านั้น เพื่อรองรับการทําธุรกรรมสําคัญอย่างต่อเนื่องและไม่หยุดชะงัก ทีมปฏิบัติงานสําหรับธุรกรรมสําคัญแบ่งเป็น 2 ทีม ปฏิบัติงานแยกจากกัน เพื่อลดความเสี่ยงจากการติดต่อสัมผัส
3. พนักงานทุกคนยกระดับการป้องกันตนเองด้วยการสวมหน้ากากอนามัยตลอดเวลา ล้างมือบ่อย ๆ ปฏิบัติตามมาตรการรักษาระยะห่างทางสังคม และรักษาวินัยการรายงานสถานะสุขภาพประจําวันอย่างเคร่งครัด หลีกเลี่ยงการเดินทางไปยังพื้นที่เสี่ยงต่าง ๆ และงดการจัดกิจกรรมที่ก่อให้เกิดการรวมตัวของคนจํานวนมาก เช่น การอบรม ประชุม งานเลี้ยง การเยี่ยมหรือพบลูกค้าโดยตรง (Face to Face Meeting) โดยใช้ช่องทางออนไลน์ทั้งหมดหรือช่องทางอื่น ๆ ทดแทนตามความเหมาะสม
4. ดําเนินมาตรการเชิงรุกในการทําความสะอาดใหญ่ (Big Cleaning) จุดสัมผัสต่าง ๆ รวมทั้งการฉีดพ่นฆ่าเชื้ออาคารเอ็กซิม และทยอยฉีดพ่นทุกสาขาของ EXIM BANK ในช่วงวันหยุดสงกรานต์ แม้ว่าจะยังไม่พบกรณีพนักงาน/บุคคลภายนอกติดเชื้อโควิด-19 จากการใช้พื้นที่ของ EXIM BANK
5. ดําเนินมาตรการความปลอดภัยของอาคารในด้านต่าง ๆ อย่างเข้มงวดและต่อเนื่อง เช่น การสแกนอุณหภูมิวัดไข้ก่อนเข้าพื้นที่ การกําหนดจุดรับส่งเอกสาร การสแกน UV ฆ่าเชื้อเอกสาร การทําความสะอาดจุดสัมผัสที่มีความเสี่ยงด้วยความถี่บ่อยครั้งขึ้น การจํากัดจํานวนผู้ใช้ลิฟต์ในแต่ละครั้ง การงดใช้บริการห้องออกกําลังกาย EXIM Club เป็นต้น
“EXIM BANK มุ่งเน้นการบริหารจัดการองค์กรอย่างมีประสิทธิภาพและรับผิดชอบต่อสังคม โดยดูแลสภาพแวดล้อมและกระบวนการทํางานเพื่อให้พนักงานและครอบครัว ตลอดจนลูกค้า ผู้ประกอบการ และบุคคลภายนอกที่มาติดต่อมีความปลอดภัยจากการแพร่ระบาดของโควิด-19 ควบคู่กับการดูแลระบบและกระบวนการทํางานของธนาคารเพื่อให้บริการลูกค้าและผู้มาติดต่อใช้บริการได้ตามปกติ โดยสอดคล้องกับมาตรการของกระทรวงสาธารณสุขและมาตรการป้องกันของธนาคารที่ยกระดับสูงสุดมาอย่างต่อเนื่อง เพื่อเป็นส่วนหนึ่งในการช่วยลดความเสี่ยงและสนับสนุนให้ทุกภาคส่วนก้าวผ่านวิกฤตนี้ไปด้วยกัน” ดร.รักษ์ วรกิจโภคาทร กรรมการผู้จัดการ EXIM BANK กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-นายกรัฐมนตรีขอบคุณ และให้กำลังใจบุคคลากรทุกหน่วยงาน ทั้งแพทย์ พยาบาล อสม. จนท.ตำรวจ ทหาร พลเรือน ที่ปฏิบัติหน้าที่ในการดูแลประชาชนช่วงวันหยุดสงกรานต์
วันพฤหัสบดีที่ 15 เมษายน 2564
นายกรัฐมนตรีขอบคุณ และให้กําลังใจบุคคลากรทุกหน่วยงาน ทั้งแพทย์ พยาบาล อสม. จนท.ตํารวจ ทหาร พลเรือน ที่ปฏิบัติหน้าที่ในการดูแลประชาชนช่วงวันหยุดสงกรานต์
นายกรัฐมนตรีขอบคุณ และให้กําลังใจบุคคลากรทุกหน่วยงาน ทั้งแพทย์ พยาบาล อสม. จนท.ตํารวจ ทหาร พลเรือน ที่ปฏิบัติหน้าที่ในการดูแลประชาชนช่วงวันหยุดสงกรานต์
วันที่ 15 เม.ย.64 นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้กําลังใจบุคลากรทางการแพทย์ให้มีขวัญและกําลังใจในการปฏิบัติหน้าที่ และขอให้ช่วยกันสร้างความเข้าใจแก่ประชาชนต่อการทํางานของบุคลากรทางการแพทย์ที่ปฏิบัติหน้าที่อย่างเต็มที่ และเต็มกําลังความสามารถ เนื่องจากสถานการณ์การแพร่ระบาดของเชื้อไวรัส COVID-19 ที่มีแนวโน้มรุนแรงขึ้นเรื่อย ๆ โดยเฉพาะในประเทศไทยที่มีจํานวนผู้ติดเชื้อเพิ่มมากขึ้นอย่างต่อเนื่อง ดังนั้นบุคลากรทางการแพทย์ถือเป็นกําลังสําคัญอย่างยิ่งในการดูแลประชาชนในช่วงนี้ โดยการปฏิบัติงานของบุคลากรทางการแพทย์ ทั้งแพทย์ พยาบาล วิชาชีพสุขภาพทุกวิชาชีพ ได้เข้ามาช่วยดูแลรักษาตั้งแต่ผู้ที่อยู่ในช่วงสังเกตอาการ ผู้ป่วยติดเชื้อ รวมถึงผู้ป่วยหนักที่จะต้องช่วยกันรักษา โดยบุคลากรทางการแพทย์ได้ทุ่มเทสรรพกําลังในการดูแลประชาชนผู้ได้รับผลกระทบอย่างสุดความสามารถ โดยเฉพาะอย่างยิ่งในภาวะปัจจุบันที่ต้องปฏิบัติงานภายใต้ความกดดัน ความเสี่ยงจากการติดเชื้อไวรัส COVID-19 ในการที่ต้องตรวจคัดกรอง ดูแลรักษาผู้ป่วย อีกทั้งมีความกดดันอีกมากจากสังคม ซึ่งผู้ป่วยมีความคาดหวังต่อบุคลากรทางการแพทย์สูง จนบางครั้งนําไปสู่การกระทบกระทั่งด้วยความเข้าใจผิดกันบ้าง และอาจทําให้บุคลากรทางการแพทย์ เสียขวัญและกําลังใจในการปฏิบัติงาน ดังนั้น นายกรัฐมนตรีจึงขอให้กําลังใจบุคลากรทางการแพทย์ ให้มีขวัญและกําลังใจที่ดีต่อไปในการปฏิบัติหน้าที่
นอกจากนี้ นายกรัฐมนตรียังขอให้กําลังใจเจ้าหน้าที่ตํารวจ ทหาร และพลเรือน ที่ปฏิบัติหน้าที่ช่วยดูแลความสะดวกเรียบร้อย ทั้งในเรื่องการเดินทางสัญจรของประชาชน และที่ดูแลรักษาความสงบเรียบร้อย ไม่ให้เกิดการสูญเสียทั้งชีวิตและทรัพย์สินของประชาชนในช่วงวันหยุดต่อเนื่องเทศกาลสงกรานต์ด้วย รวมถึงเจ้าหน้าที่ตํารวจ ทหาร และพลเรือน ที่ปฏิบัติหน้าที่ลาดตะเวนบริเวณชายแดนเพื่อป้องกันอธิปไตย และการลักลอบหลบหนีเข้าประเทศโดยผิดกฎหมาย
โดยนายกรัฐมนตรี ขอขอบคุณบุคลากรทางการแพทย์ ทั้งแพทย์ พยาบาล วิชาชีพสุขภาพทุกวิชาชีพ อสม. เจ้าหน้าที่ตํารวจ ทหาร และพลเรือนทุกหน่วยงาน ที่ต้องปฏิบัติหน้าที่อย่างทุ่มเทเพื่อความสุขของคนไทยทุกคน
รัฐบาลไทย-ข่าวทำเนียบรัฐบาล-การเปิด-ปิดสาขาธนาคารของรัฐเพื่อลดความเสี่ยงของการแพร่กระจายเชื้อไวรัส COVID-19 ระลอกใหม่
วันพฤหัสบดีที่ 15 เมษายน 2564
การเปิด-ปิดสาขาธนาคารของรัฐเพื่อลดความเสี่ยงของการแพร่กระจายเชื้อไวรัส COVID-19 ระลอกใหม่
เพื่อความต่อเนื่องให้บริการสาขาและลดความเสี่ยงของการแพร่กระจายเชื้อไวรัส COVID-19 ระลอกใหม่นั้น ทางสมาคมสถาบันการเงินของรัฐ และธนาคารสมาชิก มีมาตรการป้องกันเชื้อไวรัส COVID-19 สําหรับงานบริการสาขา ตามแนวทางของ ก.สาธารณสุข และหน่วยราชการที่เกี่ยวข้อง
เพื่อความต่อเนื่องของการให้บริการสาขาและลดความเสี่ยงของการแพร่กระจายเชื้อไวรัส COVID-19 ระลอกใหม่นั้น ทางสมาคมสถาบันการเงินของรัฐ และธนาคารสมาชิก ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารเพื่อการส่งออกและนําเข้าแห่งประเทศไทย (ธสน.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และธนาคารอิสลามแห่งประเทศไทย (ธอท.) ได้มีมาตรการป้องกันเชื้อไวรัส COVID-19 สําหรับงานบริการสาขา ตามแนวทางของกระทรวงสาธารณสุข และหน่วยราชการที่เกี่ยวข้องดังนี้
1.ธนาคารอาจพิจารณาปิดสาขาบางแห่งชั่วคราว สําหรับพื้นที่ที่มีความเสี่ยงสูงต่อการแพร่ระบาด ตามประกาศของจังหวัดหรือรัฐบาล ซึ่งลูกค้ายังคงสามารถใช้บริการที่เครื่อง ATM หรือทําธุรกรรมผ่านช่องทางอิเล็กทรอนิกส์ หรือ ออนไลน์ได้ตามปกติ ทั้งนี้ ลูกค้าสามารถตรวจสอบรายชื่อสาขาที่ปิดการบริการทางเว็บไซต์ของแต่ละธนาคาร
2.ปรับเวลาปิดสาขาทั่วประเทศ เริ่มวันที่ 16 เมษายน 2564 นี้
* สาขาในห้าง / สาขาที่เปิดให้บริการ 7 วัน ปิดไม่เกินเวลา 17.00 น.
* สาขาภายนอก ปิดไม่เกินเวลา 15.30 น.
3.จํากัดช่องให้บริการ และจํากัดจํานวนลูกค้าในสาขา เพื่อเว้นระยะห่างที่เหมาะสม
4.กรณีสาขาใดมีพนักงานหรือลูกค้าติดเชื้อเข้าใช้บริการ
* ให้แต่ละธนาคารปิดเพื่อทําการ Cleaning ฆ่าเชื้อทันที และเปิดทําการเมื่อเสร็จสิ้น
* พนักงานที่สัมผัสใกล้ชิดผู้ป่วย ให้ตรวจเชื้อ / และทําการกักตัวเอง ในที่พักทันที (Self – Quarantine at Home) ในระยะเวลาตามมาตรฐานกระทรวงสาธารณสุข
* จัดให้มีพนักงานปฏิบัติงานทดแทน ซึ่งเป็นพนักงานที่ไม่เกี่ยวข้องสัมผัสเชื้อ เข้าปฏิบัติหน้าที่แทน
มาตรการดังกล่าวเป็นไปเพื่อความปลอดภัยของพนักงานและลูกค้าเป็นสําคัญ รวมทั้งเป็นการร่วมมือกับภาครัฐ ในการป้องกันการแพร่ระบาดของเชื้อ COVID-19 ด้วย โดยธนาคารจะกลับมาให้บริการตามปกติโดยเร็วที่สุดเมื่อสถานการณ์คลี่คลายลง
สําหรับบรรษัทประกันสินเชื่ออุตสาหกรรมขนาดย่อม (บสย.) ลูกค้า คู่ค้า และผู้เกี่ยวข้อง สามารถติดต่อ บสย. สํานักงานเขตต่าง ๆ และศูนย์ปรึกษาทางการเงิน SMEs (บสย. FA Center) ผ่าน Call Center ที่โทร. 0-2890-9999 ได้ในเวลาทําการตั้งแต่เวลา 8.30-16.30 น.
หมายเลข Call Center และเว็บไซต์ของสมาชิกสมาคมสถาบันการเงินของรัฐ
- ธอส. โทร. 0-2645-9000 // www.ghbank.co.th
- ธ.ออมสิน โทร. 0-2299-8000 // www.gsb.or.th
- ธ.ก.ส. โทร.0-2555-0555 // www.baac.or.th
- EXIM Bank โทร.0-2271-3700 // www.exim.go.th
- SME Bank โทร. 1357 // www.smebank.co.th
- Ibank โทร.1302 // www.ibank.co.th
- บสย. โทร.0-2890-9999 // www.tcg.or.th
ประกาศ ณ วันที่ 15 เมษายน 2564 เวลา 11.30 น.
สมาคมสถาบันการเงินของรัฐ
โทร. 0-2202-1868 และ 0-2202-1961
รัฐบาลไทย-ข่าวทำเนียบรัฐบาล-บขส. จัดรถโดยสารอำนวยความสะดวกประชาชนเดินทางกลับเข้ากรุงเทพฯ คาดประชาชนทยอยเดินทางกลับไม่หนาแน่น
วันพฤหัสบดีที่ 15 เมษายน 2564
บขส. จัดรถโดยสารอํานวยความสะดวกประชาชนเดินทางกลับเข้ากรุงเทพฯ คาดประชาชนทยอยเดินทางกลับไม่หนาแน่น
พร้อมกําชับทุกสถานีคุมเข้มความปลอดภัยและขอความร่วมมือผู้โดยสารปฏิบัติตามมาตราการป้องกันโควิด-19 อย่างเคร่งครัด
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กล่าวถึงการเตรียมความพร้อมในการรองรับประชาชนเดินทางกลับเข้ากรุงเทพฯ หลังช่วงเทศกาลสงกรานต์ ว่า เดิม บขส. คาดการณ์ว่าจะมีผู้โดยสารใช้บริการในเที่ยวกลับ เฉลี่ยวันละ 90,000 คน แต่จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในหลายพื้นที่ขณะนี้ ทําให้ประชาชนส่วนใหญ่งดเดินทางและอยู่บ้าน ส่งผลให้จํานวนผู้โดยสารเดินทางในเที่ยวขากลับลดลง และเป็นการทยอยการเดินทางกลับเข้ากรุงเทพฯ โดยข้อมูล ณ วันที่ 14 เมษายน 2564 บขส. ได้จัดรถโดยสาร บขส. รถร่วม และรถตู้ในเที่ยวกลับ จํานวน 2,958 เที่ยว รองรับผู้โดยสารได้จํานวน 32,059 คน ส่วนเที่ยวไปได้จัดรถโดยสาร จํานวน 2,512 เที่ยว รองรับผู้โดยสารได้จํานวน 27,749 คน
กรรมการผู้จัดการใหญ่ บขส. กล่าวด้วยว่า ได้กําชับให้นายสถานีเดินรถ บขส. และผู้ประกอบการรถร่วมดูแลเรื่องความปลอดภัยให้เข้มงวดขึ้น โดยให้ตรวจเช็คความพร้อมของพนักงานและรถโดยสาร อย่างละเอียดก่อนออกเดินทาง และขอให้ทุกคนปฏิบัติตามมาตรการป้องกันและควบคุมการแพร่ระบาดของโรคติดเชื้อ COVID-19 ตามนโยบายของรัฐบาลและกระทรวงคมนาคมอย่างเคร่งครัด และขอความร่วมมือผู้โดยสารสวมหน้ากากอนามัยหรือหน้ากากผ้าขณะใช้บริการที่สถานีขนส่งและบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชัน “ไทยชนะ” หรือแพลตฟอร์ม “ไทยชนะ” ทุกครั้งที่ใช้บริการระบบขนส่งสาธารณะ รวมทั้งหากผู้โดยสารมีอาการไข้ ร่วมกับมีอาการระบบทางเดินหายใจ เช่น ไอ เจ็บคอ มีน้ํามูก หายใจเหนื่อยหอบ และมีประวัติการเดินทางไปยังพื้นที่เสี่ยง ให้แจ้งเจ้าหน้าที่ บขส. หรือบุคลากรสาธารณสุขในพื้นที่ทันที
นอกจากนี้เพื่ออํานวยความสะดวกและระบายผู้โดยสารออกจากสถานีขนส่งในช่วงการเดินทางกลับเข้ากรุงเทพฯ บขส. ได้ประสานองค์การขนส่งมวลชนกรุงเทพ (ขสมก.) จัดรถโดยสาร ขสมก. มารับผู้โดยสารจากบริเวณพื้นที่ขาเข้าไปส่งยังจุดต่าง ๆ อาทิ สถานีรถไฟฟ้าบีทีเอส พระราม 2 และอนุสาวรีย์ชัยสมรภูมิ เป็นต้น และได้ประสานขอความร่วมมือจากศูนย์วิทยุแท๊กซี่ จส. 100 และ สวพ.91 ช่วยประชาสัมพันธ์ให้รถแท็กซี่ เข้ามารับ - ส่งผู้โดยสาร ในช่วงเวลาเช้าของทุกวัน
ทั้งนี้ผู้โดยสารสามารถสอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ก.อุตฯ ขานรับนโยบายนายกฯ สั่ง จนท.WFH ลดความเสี่ยงโควิด มั่นใจไม่กระทบงานบริการ ปชช.
วันพฤหัสบดีที่ 15 เมษายน 2564
ก.อุตฯ ขานรับนโยบายนายกฯ สั่ง จนท.WFH ลดความเสี่ยงโควิด มั่นใจไม่กระทบงานบริการ ปชช.
ก.อุตสาหกรรม สั่งข้าราชการและเจ้าหน้าที่ให้ Work From Home ตามนโยบายนายกรัฐมนตรี เพื่อลดความเสี่ยงการแพร่กระจายเชื้อโควิด-19 ยืนยันไม่กระทบต่องานบริการประชาชน เริ่มตั้งแต่ 16-30 เม.ย.64 วอนทุกฝ่ายเฝ้าระวังและติดตามสถานการณ์อย่างต่อเนื่องโดยที่การ์ดอย่าตก!
กระทรวงอุตสาหกรรมสั่งข้าราชการและเจ้าหน้าที่ให้Work From Home (WFH )ตามนโยบายของนายกรัฐมนตรีเพื่อลดความเสี่ยงการแพร่กระจายเชื้อโควิด-19ยืนยันไม่กระทบต่องานบริการประชาชนเริ่มตั้งแต่16เม.ย.-30เม.ย.64วอนทุกฝ่ายเฝ้าระวังและติดตามสถานการณ์อย่างต่อเนื่องโดยที่การ์ดอย่าตก!
นายกอบชัยสังสิทธิสวัสดิ์ปลัดกระทรวงอุตสาหกรรมกล่าวว่าการแพร่ระบาดของโรคติดเชื้อไวรัสโควิด-19รอบใหม่ที่มีการแพร่ระบาดในพื้นที่กรุงเทพมหานครปริมณฑลและหลายจังหวัดทั่วประเทศส่งผลให้มีจํานวนผู้ติดเชื้อเพิ่มขึ้นอย่างรวดเร็วและต่อเนื่องโดยพบการแพร่ระบาดเป็นกลุ่มก้อนในหลายจังหวัดในการนี้พลเอกประยุทธ์จันทร์โอชานายกรัฐมนตรีมีความห่วงใยข้าราชการและเจ้าหน้าที่จึงขอความร่วมมือให้หัวหน้าส่วนราชการกําชับข้าราชการในสังกัดให้ปฏิบัติตามมาตรการส่วนบุคคลโดยการสวมหน้ากากผ้าหน้ากากอนามัยการเว้นระยะห่างทางสังคมและล้างมืออย่างเคร่งครัดในทุกกิจกรรมส่วนบุคคลที่เคยเข้าไปในพื้นที่เสี่ยงหรือมีกิจกรรมที่เสี่ยงต่อการได้รับเชื้อดังล่าวขอให้ปฏิบัติตามมาตรการกักกันตนเอง(self quarantine)อย่างเคร่งครัดหลีกเลี่ยงการเดินทางไปในสถานที่สาธารณะและปฏิบัติตามมาตรการในสถานที่ทํางานและขอให้เพิ่มจํานวนผู้ปฏิบัติงานWork from Homeโดยให้มีผลถึง30เมษายน2564เพื่อลดการสัมผัสในที่ทํางานหรือสถานศึกษาและลดความคับคั่งในการเดินทางกลับจากต่างจังหวัดหลังเทศกาลสงกรานต์
กระทรวงอุตสาหกรรมได้ดําเนินการตามนโยบายของนายกรัฐมนตรีในกากรป้องกันและควบคุมการแพร่ระบาดของโควิด-19โดยให้ข้าราชการและเจ้าหน้าที่ในสังกัด(ส่วนกลาง)ปฏิบัติงานณที่พักอาศัย(WFH)อย่างเต็มขีดความสามารถตั้งแต่วันที่16เมษายน2564เป็นต้นไปจนกว่าสถานการณ์การแพร่ระบาดของโรคจะผ่อนคลายโดยในส่วนของการดําเนินงานจะนําระบบเทคโนโลยีสารสนเทศมาปรับใช้อาทิการประชุมผ่านระบบวิดีโอคอนเฟอเรนซ์วิดีโอคอลแอพพลิเคชั่นไลน์หรืออีเมล์มาเป็นเครื่องมือในการปฏิบัติงานเพื่อไม่ให้มีข้อติดขัดหรือเกิดปัญหากับการบริการประชาชน
"การรับมือการระบาดของโควิด-19รอบใหม่ผมได้เน้นความปลอดภัยของข้าราชการและเจ้าหน้าที่เพื่อเป็นการป้องกันการแพร่ระบาดของโรคขณะเดียวกันยังช่วยลดความเสี่ยงของการแพร่เชื้อและช่วยดูแลตัวเองดูแลสังคมด้วยการหลีกเลี่ยงการอยู่ในที่ชุมชนลดการสัมผัสใกล้ชิดซึ่งจะช่วยบรรเทาและลดการติดเชื้อเพิ่มขึ้นอย่างไรก็ตามขอให้ข้าราชการและเจ้าหน้าที่เฝ้าระวังและติดตามสถานการณ์อย่างต่อเนื่องปฏิบัติตามมาตรการกักกันตนเองไม่ประมาทการ์ดอย่าตกพร้อมกับติดตามคําสั่งจากทางราชการและปฏิบัติตามอย่างเคร่งครัด”ปลัดกระทรวงอุตสาหกรรมกล่าวปิดท้าย
รัฐบาลไทย-ข่าวทำเนียบรัฐบาล-รมต.นร. นายอนุชาฯ สั่งการ พศ. ย้ำทุกวัดพ่นยาฆ่าเชื้อ หลังพบพระบวชใหม่ติดโควิดหลายรูป คุมเข้มบวชพระต้องมีผลตรวจยืนยันเป็นลบ จึงให้บวชได้
วันพฤหัสบดีที่ 15 เมษายน 2564
รมต.นร. นายอนุชาฯ สั่งการ พศ. ย้ําทุกวัดพ่นยาฆ่าเชื้อ หลังพบพระบวชใหม่ติดโควิดหลายรูป คุมเข้มบวชพระต้องมีผลตรวจยืนยันเป็นลบ จึงให้บวชได้
รมต.นร. นายอนุชาฯ สั่งการ พศ. ย้ําทุกวัดพ่นยาฆ่าเชื้อ หลังพบพระบวชใหม่ติดโควิดหลายรูป คุมเข้มบวชพระต้องมีผลตรวจยืนยันเป็นลบ จึงให้บวชได้
วันที่ 15 เม.ย.64 จากกรณีที่มีกระแสข่าวผ่านสื่อโซเชียลมีเดีย ว่ามีพระลูกวัดและลูกศิษย์วัดเทพศิรินทร์ติดโควิด-19 จํานวนหลายรูป นายอนุชา นาคาศัย รัฐมนตรีประจําสํานักนายกรัฐมนตรี ได้สั่งการไปยังสํานักงานพระพุทธศาสนาแห่งชาติ ตรวจสอบ กรณีดังกล่าวพบว่า พระลูกวัดและลูกศิษย์วัดดังกล่าวเป็นพระมาบวชใหม่ ซึ่งก่อนบวชมีพระบางรูปได้เดินทางไปเที่ยวสถานบันเทิงย่านทองหล่อมาก่อน จึงทําให้เกิดการระบาดภายในวัด
ทั้งนี้ รัฐมนตรีประจําสํานักนายกรัฐมนตรี ได้สั่งการให้สํานักงานพระพุทธศาสนาแห่งชาติประสานไปยังทุกวัดให้มีการพ่นยาฆ่าเชื้อในบริเวณวัด โดยเฉพาะพระอารามหลวง วัดท่องเที่ยว และสถานที่ภายในวัดที่มีประชาชนเข้าไปกราบไหว้สักการะอย่างเนืองแน่น พร้อมทั้งให้เข้มงวดพระบวชใหม่ทุกรูป ต้องมีผลการตรวจเชื้อไวรัสโควิด-19 ยืนยันก่อน จึงให้บวชได้ เพื่อป้องกันการแพร่ระบาดของเชื้อไวรัสโควิด-19 ในศาสนสถาน และเน้นย้ําให้สํานักงานพระพุทธศาสนาแห่งชาติ แจ้งประสานไปยังสํานักงานพระพุทธศาสนาจังหวัดทุกจังหวัด ให้ประสานไปยังเจ้าคณะจังหวัดให้เข้มงวดกวดขันเรื่องที่วัดจัดงาน ขอให้ปฏิบัติตามมาตรการการป้องกันแพร่ระบาดฯ และปฏิบัติตามมติ มส. อย่างเคร่งครัด
ขณะเดียวกันรัฐมนตรีประจําสํานักนายกรัฐมนตรีขอความร่วมมือประชาชนที่เดินทางไปยังวัดหรือศาสนสถานต่าง ๆ ปฏิบัติตามมาตรการควบคุมโรคที่ภาครัฐกําหนดอย่างเคร่งครัด ตลอดจนการเดินทางในช่วงเทศกาลสงกรานต์นี้
รัฐบาลไทย-ข่าวทำเนียบรัฐบาล-วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจำวัน  มอบสวจ.ทุกแห่งจัดทำสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
วันอังคารที่ 27 เมษายน 2564
วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจําวัน  มอบสวจ.ทุกแห่งจัดทําสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจําวัน  มอบสวจ.ทุกแห่งจัดทําสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจําวัน มอบสวจ.ทุกแห่งจัดทําสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า กระทรวงวัฒนธรรม(วธ.) ได้ดําเนินการตามนโยบายรัฐบาลร่วมกับกระทรวงและหน่วยงานต่างๆ ส่งเสริมการใช้และสวมใส่ผ้าไทยตามมติคณะรัฐมนตรีเมื่อวันที่ 9 มิ.ย.2563 และขับเคลื่อนนโยบายวธ. ในการส่งเสริมการต่อยอดทุนวัฒนธรรมด้วยคุณค่า เพิ่มมูลค่าทางเศรษฐกิจ สร้างรายได้ให้ประชาชน ชุมชนและประเทศ รวมทั้งส่งเสริมอัตลักษณ์ความเป็นไทยผ่านวัฒนธรรมการแต่งกายผ้าไทยและผ้าในท้องถิ่น เพื่อสร้างการรับรู้และปลูกฝังความภาคภูมิใจในความเป็นไทย โดยเชิญชวนให้หน่วยงานทุกภาคส่วนและประชาชนใช้และสวมใส่ผ้าไทย ในชีวิตประจําวันอย่างแพร่หลาย เพื่อให้เกิดการอนุรักษ์และสืบสานผ้าไทยอย่างเป็นรูปธรรมและยั่งยืน โดยนําเสนอผ้าไทยจากท้องถิ่น ผู้ประกอบการและชุมชนคุณธรรมฯ ทั่วทุกภูมิภาคผ่านช่องทางการสื่อสาร ที่ประชาชนเข้าถึงได้ง่าย เช่น สื่อโทรทัศน์ วิทยุ สิงพิมพ์ และสื่อออนไลน์
รัฐมนตรีว่าการกระทรวงวัฒนธรรม กล่าวอีกว่า วธ.จึงได้แจ้งไปยังสํานักงานวัฒนธรรมจังหวัด(สวจ.)ทุกแห่ง เพื่อให้จัดทําสื่อประชาสัมพันธ์ Infographic รณรงค์การแต่งกายผ้าไทยของจังหวัดโดยขอความร่วมมือผู้ว่าราชการจังหวัดพร้อมกับมอบหมายวัฒนธรรมจังหวัดเป็นแบบอย่างในการแต่งกายผ้าไทยโดยมีข้อความ“รักษ์ผ้าไทย รักษ์ความเป็นไทย” และคําเชิญชวนประกอบ Infographic เพื่อเป็นสื่อเผยแพร่ประชาสัมพันธ์ทั้งในระดับจังหวัด อําเภอ และชุมชนผ่านสื่อช่องทางต่างๆ นอกจากนี้ วธ.ร่วมกับบริษัท อสมท จํากัด (มหาชน) จัดโครงการ“พลิ้ว”เพื่อให้องค์ความรู้เกี่ยวกับผ้าไทย เช่น ความเป็นมา คุณสมบัติ แหล่งผลิตผ้าไทยผ่านสื่อโทรทัศน์ สื่อวิทยุ สื่อออนไลน์ของสถานีโทรทัศน์ช่อง 9 MCOT HD ระหว่างเดือนมีนาคมถึงกันยายน 2564 ก่อให้เกิดการรับรู้ในวงกว้างและประชาชนได้เห็นตัวอย่างในการประยุกต์ใช้ผ้าไทยสวมใส่ในชีวิตประจําวันได้จริง และสร้างรายได้สู่ชุมชน
รัฐบาลไทย-ข่าวทำเนียบรัฐบาล-สธ. ใช้รพ.สมุทรปราการ ขยายเตียงรักษาผู้ติดเชื้อโควิด 19  ส่งต่อจากกทม.-ปริมณฑล
วันอังคารที่ 27 เมษายน 2564
สธ. ใช้รพ.สมุทรปราการ ขยายเตียงรักษาผู้ติดเชื้อโควิด 19  ส่งต่อจากกทม.-ปริมณฑล
กระทรวงสาธารณสุขร่วมกับกระทรวงการอุดมศึกษา วิทยาศาสตร์ วิจัยและนวัตกรรม ปรับหอพักนักศึกษามหาวิทยาลัยราชภัฏธนบุรีสมุทรปราการ เป็นหอผู้ป่วยเฉพาะกิจโควิด 19 ขนาด 800 เตียงรองรับผู้ป่วยในจังหวัด และรับส่งต่อจากกทม.-ปริมณฑล
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้เร่งบริหารจัดการเตียงรองรับผู้ติดเชื้อโควิด 19 ในกทม. และปริมณฑล จากการตรวจเยี่ยมจังหวัดสมุทรปราการ พบว่า โรงพยาบาลสมุทรปราการและโรงพยาบาลบางพลี ได้ดัดแปลงหอพักนักศึกษาของมหาวิทยาลัยราชภัฏธนบุรีสมุทรปราการ จํานวน 2 อาคาร เป็นหอผู้ป่วยเฉพาะกิจโควิด 19 สามารถขยายได้ถึง 800 เตียง และเตรียมหอประชุมเป็นโรงพยาบาลสนาม ขนาด 120 เตียง ขณะนี้มีผู้ติดเชื้อโควิด 19 รักษาอยู่ประมาณ 400 คน เป็นกลุ่มผู้ป่วยที่ไม่มีอาการ อาการน้อย ไม่มีโรคแทรกซ้อน และผู้ป่วยจากโรงพยาบาลสมุทรปราการที่มีอาการคงที่ผลการตรวจเชื้อเป็นลบ รวมทั้งผู้ป่วยที่ส่งต่อจากกรุงเทพมหานครและปริมณฑล ช่วยให้ผู้ติดเชื้อได้รับการดูแลรักษาอย่างรวดเร็วด้วย
“ขอให้เร่งค้นหาเชิงรุกในสถานที่เสี่ยงเกิดการแพร่กระจายเชื้อได้ง่าย เช่น ตลาดสด โรงงาน โรงเรียน และพื้นที่เสี่ยง เพื่อตรวจหาเชื้อรู้ผลให้เร็วขึ้น นําเข้าสู่ระบบการรักษา ซึ่งจะช่วยควบคุมโรคได้โดยเร็ว” นายแพทย์เกียรติภูมิกล่าว
ด้านนายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 กล่าวว่า จังหวัดสมุทรปราการ ได้มีการค้นหาเชิงรุกในกลุ่มเสี่ยงต่าง ๆ อาทิ ตลาดสด โรงงาน โรงเรียนแล้ว 47,059 ราย พบผู้ติดเชื้อ 118 ราย และเฝ้าระวังในคลินิกโรคทางเดินหายใจ 31,621 ราย พบผู้ติดเชื้อ 544 ราย จากสถานที่กักกัน 85 ราย และสนามบิน 95 ราย รวมทั้งมีการบริหารจัดการเตียงร่วมกันทั้งโรงพยาบาลของภาครัฐและเอกชน ทําให้มีเตียงเพียงพอดูแลผู้ป่วยสีแดงและสีเหลือง สามารถช่วยดูแลผู้ติดเชื้อในจังหวัดและรองรับผู้ติดเชื้อบางส่วนจากกทม.และปริมณฑลได้ วันนี้มีรายงานผู้ติดเชื้อรายใหม่ 110 ราย ทําให้มีจํานวนผู้ติดเชื้อระลอกเมษายนสะสม 1,176 ราย รักษาในโรงพยาบาล 744 ราย ในจํานวนนี้ มีอาการปอดอักเสบ 67 ราย โดยต้องใช้เครื่องช่วยหายใจ 7 ราย
************************ 27 เมษายน 2564
รัฐบาลไทย-ข่าวทำเนียบรัฐบาล-นายกฯ เผยครม. ขยายเวลายกเว้นอากรศุลกากรสำหรับของนำเข้าใช้รักษา ป้องกันโรคโควิด-19 ถึง มี.ค. 65 พร้อมให้สิทธิประโยชน์ค่ารักษาครอบคลุมค่าใช้จ่ายการฉีดวัคซีนแล้วเกิดอาการข้างเคียง
วันอังคารที่ 27 เมษายน 2564
นายกฯ เผยครม. ขยายเวลายกเว้นอากรศุลกากรสําหรับของนําเข้าใช้รักษา ป้องกันโรคโควิด-19 ถึง มี.ค. 65 พร้อมให้สิทธิประโยชน์ค่ารักษาครอบคลุมค่าใช้จ่ายการฉีดวัคซีนแล้วเกิดอาการข้างเคียง
นายกฯ เผยครม. อนุมัติขยายเวลายกเว้นอากรศุลกากรสําหรับของนําเข้าใช้รักษา ป้องกันโรคโควิด-19 ถึงมี.ค. 65  พร้อมขยายสิทธิประโยชน์ค่ารักษาไวรัสโควิด-19 ครอบคลุมค่าใช้จ่ายจากการฉีดวัคซีนแล้วเกิดอาการข้างเคียง
วันนี้ (27 เมษายน 2564) เวลา 12.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงความเข้มแข็งทางพื้นฐานของเศรษฐกิจไทย ที่ตอนนี้อาจมีผลกระทบด้านเศรษฐกิจรายครัวเรือนบ้าง แต่ภาพรวมเศรษฐกิจยังมีการขยายตัว จากการรายงานในที่ประชุมคณะรัฐมนตรีวันนี้พบว่าเศรษฐกิจขยายตัวสูงสุดในรอบหลายเดือนในด้านอุตสาหกรรม พาณิชย์ และอื่น ๆ มีแนวโน้มกําลังซื้อจากต่างประเทศเพิ่มมากขึ้น แม้ว่าจะมีวิกฤตการณ์การแพร่ระบาดของโควิด-19 แต่ประเทศไทยสามารถส่งออกสินค้าได้เพิ่มมากขึ้น โดยเฉพาะอาหาร พืช ผล ทางการเกษตร ที่หลายประเทศทั่วโลกได้รับผลกระทบ โดยประเทศไทยจะต้องรักษาคุณภาพอาหารอย่างเต็มที่ และดําเนินการตามนโยบายรัฐบาลเพื่อติดต่อกับประเทศต่าง ๆ ทั้งในทวิภาคีและพหุภาคี
วันนี้ที่ประชุมคณะรัฐมนตรีได้เห็นชอบมาตรการการแพร่ระบาดของโควิด-19 เพิ่มเติม รวมถึงมีการหารือมาตรการทางเศรษฐกิจเพื่อช่วยเหลือผู้ประกอบการที่ได้รับผลกระทบ ซึ่งจะต้องพิจารณาอย่างรอบคอบจากงบประมาณที่มีอยู่และกลุ่มเป้าหมายที่ได้รับผลกระทบ ทั้งนี้ คณะรัฐมนตรีมีมติอนุมัติร่างประกาศขยายเวลาการยกเว้นอากรศุลกากรสําหรับของที่นําเข้ามาใช้ในการรักษา วินิจฉัย หรือป้องกันโรคติดเชื้อไวรัสโควิด-19 จนถึงเดือนมีนาคม ปี 2565 และอนุมัติงบประมาณให้ประชาชนได้รับสิทธิประโยชน์ค่ารักษาพยาบาลเกี่ยวกับการติดเชื้อโควิด-19 ค่าใช้จ่ายให้ครอบคลุมค่าใช้จ่ายที่เกี่ยวข้อง เช่น การฉีดวัคซีนแล้วเกิดอาการข้างเคียง ค่ายานพาหนะในการนําส่งผู้ป่วย เป็นต้น
โอกาสนี้ นายกรัฐมนตรียังชี้แจงกรณีการมอบหมายให้รัฐมนตรีรับผิดชอบตามแนวคิดการขับเคลื่อนไทยไปด้วยกันระดับพื้นที่จังหวัดซึ่งยังไม่มีการเปลี่ยนแปลงคําสั่งดังกล่าว โดยมอบหมายแนวทางเพื่อให้สามารถทํางานอย่างมีประสิทธิภาพและประสิทธิผลในพื้นที่ต่าง ๆ พร้อมยืนยันว่านายกรัฐมนตรีดูแลทุกพื้นที่ทั้งของพรรคร่วมรัฐบาลและพรรคฝ่ายค้าน ซึ่งเป็นการทํางานลักษณะ Top-Down โดยเห็นชอบแผนงานจัดทําโครงการและอนุมัติงบประมาณโดยคณะรัฐมนตรี อาทิ โครงสร้างพื้นฐานขนาดใหญ่ และการทํางานลักษณะ Bottom-Up โดยผู้ว่าราชการจังหวัดเป็นผู้พิจารณาแผนงานโครงการในพื้นที่ ดังนั้น รัฐมนตรีผู้รับผิดชอบในพื้นที่ที่ได้รับมอบหมายจะต้องติดตามแผนงานโครงการที่ได้รับการอนุมัติแล้ว และนําข้อเสนอแนะเข้าสู่ที่ประชุมคณะรัฐมนตรีเพื่อจัดสรรโครงการเพิ่มเติม ยืนยันไม่ใช่การทําตามคะแนนเสียงการเมืองและยึดความเดือดร้อนของประชาชนเป็นหลัก
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“จุรินทร์” สั่งกรมการค้าต่างประเทศเร่งเจรจาแก้ปัญหาเมียนมาห้ามนำเข้าเครื่องดื่มทางบกจากไทย
วันอังคารที่ 27 เมษายน 2564
“จุรินทร์” สั่งกรมการค้าต่างประเทศเร่งเจรจาแก้ปัญหาเมียนมาห้ามนําเข้าเครื่องดื่มทางบกจากไทย
วันที่ 27 เมษายน 2564  เวลา 10.45 น. ที่กระทรวงพาณิชย์  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ให้สัมภาษณ์ถึงประเด็นแผนรับมือพม่างดการนําเข้าสินค้าเครื่องดื่มชั่วคราว ว่า ได้รับรายงานจากทูตพาณิชย์ประจําเมียนมา
ว่าในวันที่ 1 พฤษภาคม 2564 อาจจะมีคําสั่งเรื่องสินค้าที่เกี่ยวข้องกับเครื่องดื่ม ที่เมียนมาอาจระงับไม่ให้นําเข้าผ่านด่านทางบก แต่ให้นําเข้าผ่านด่านทางเรืออย่างเดียว ซึ่งในเรื่องนี้ตนได้มอบหมายให้กรมส่งเสริมการค้าระหว่างประเทศ และกรมการค้าต่างประเทศ เร่งดําเนินการเจรจากับเมียนมา โดยช่วงบ่ายวันนี้จะมีการนัดหารือกับอธิบดีกรมการค้าระหว่างประเทศของเมียนมา เพื่อถามถึงสาเหตุและหนทางในการร่วมมือกันแก้ไขปัญหา
โดยสินค้าที่เกี่ยวข้องกับเครื่องดื่มนั้น ประเทศไทยส่งออกไปยังเมียนมาปีละประมาณ 10,000 ล้านบาท เมื่อมีการหารือกันแล้วจะแจ้งข้อเท็จจริงรวมทั้งความคืบหน้าในการหาทางออกร่วมกันต่อไป เพราะที่ผ่านมาทุกอย่างก็ดําเนินการไปได้ด้วยดี ตัวเลขการค้าชายแดนไทยกับเมียนมายังเดินหน้าต่อไปได้ เรื่องนี้เป็นกรณีเฉพาะสินค้าที่เกี่ยวข้องกับเครื่องดื่ม เช่น เครื่องดื่มบํารุงกําลัง น้ําอัดลม น้ําผลไม้ และนมเปรี้ยว เป็นต้น
โดยจะกระทบทําให้เราต้องไปส่งทางเรือทําให้มีต้นทุนการขนส่งมากขึ้นแทนที่จะส่งไปทางบก ซึ่งที่ผ่านมาเราส่งผ่านด่านใหญ่ 3 ด่าน คือ 1.แม่สอด 2.แม่สาย 3.ที่ระนอง
“บ่ายวันนี้จะมีการหารือกันระหว่างฝ่ายไทยกับเมียนมา และจะแจ้งความคืบหน้าให้ทราบอีกครั้งครับ” รัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-“จุรินทร์” แจงมาตรการรับมือโควิดพาณิชย์ สั่งคุมเข้มค่าบริการดีลิเวอรี่กันเอาเปรียบผู้บริโภค พร้อมเปิดบริการ วัน สต๊อป เซอร์วิส 85 กิจกรรมผ่านระบบออนไลน์
วันอังคารที่ 27 เมษายน 2564
“จุรินทร์” แจงมาตรการรับมือโควิดพาณิชย์ สั่งคุมเข้มค่าบริการดีลิเวอรี่กันเอาเปรียบผู้บริโภค พร้อมเปิดบริการ วัน สต๊อป เซอร์วิส 85 กิจกรรมผ่านระบบออนไลน์
วันที่ 27 เมษายน 2564 เวลา 10.45 น. ที่กระทรวงพาณิชย์  นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ให้สัมภาษณ์ถึงมาตรการของกระทรวงพาณิชย์ในการรับมือโควิดรอบ 3 ว่า
ได้มีการดําเนินการทํางานร่วมกันอย่างใกล้ชิด ในส่วนของกระทรวงพาณิชย์กับภาคเอกชนทุกระดับ ทั้ง กรอ.พาณิชย์ ซึ่งเป็นเวทีสําคัญในการที่กระทรวงพาณิชย์ทุกหน่วยงานกับภาคเอกชน ทั้งสภาอุตสาหกรรม สภาหอการค้าแห่งประเทศไทย สมาคมธนาคารไทย สมาคมผู้ส่งสินค้าทางเรือ และภาคส่วนอื่นๆ ในส่วนของภาคเอกชนเรามีการประชุมหารือร่วมกัน
ในช่วงสถานการณ์โควิดได้มีการดําเนินการ เช่น เร่งรัดการส่งออกปรับเปลี่ยนรูปแบบจากระบบออฟไลน์เป็นระบบออนไลน์ เรื่องการเข้าไปกํากับดูแลควบคุมราคาสินค้าบริการ นอกจากการตรวจตราตามวิธีปกติ โดยพาณิชย์แต่ละจังหวัดเข้าไปดําเนินการแล้ว ก็จะมุ่งเข้าไปตรวจสอบอัตราค่าบริการในส่วนของธุรกิจเดลิเวอรี่มากขึ้น เพราะในช่วงโควิดประชาชนมาใช้การส่งเดลิเวอรี่มากขึ้น เพื่อไม่ให้มีการเอาเปรียบเรื่องของราคาค่าบริการกับภาคประชาชน
นอกจากนั้นการให้บริการของกระทรวงพาณิชย์ที่มีต่อผู้ประกอบการทุกระดับ ทั้งการจดทะเบียนนิติบุคคล การยกเลิกการแจ้งงบดุล การใช้บริการจดทะเบียนทรัพย์สินทางปัญญา และอื่นๆ ที่เกี่ยวข้องกับกระทรวงพาณิชย์ ขณะนี้เป็นการได้มีการปรับรูปแบบมาเป็นการให้บริการออนไลน์ แบบ One Stop Service ให้ได้รับบริการเบ็ดเสร็จ ณ จุดเดียว ในเวลารวดเร็วโดยไม่ต้องเดินทางไปที่กระทรวงพาณิชย์ หรือสํานักงานพาณิชย์จังหวัดอีกต่อไป ได้เปิดให้บริการไปแล้ว 85 บริการ และจะมีการเพิ่มการให้บริการมากขึ้นไป ภายใน 1-2 เดือนนี้ เพื่อให้ผู้รับบริการได้รับความสะดวก
และในส่วนของสํานักงานกระทรวงพาณิชย์ ทั้งสํานักรัฐมนตรี สํานักปลัด กรมต่างๆมีการฉีดพ่นฆ่าเชื้อโควิด และกําชับเจ้าหน้าที่ให้ระมัดระวัง จัดระบบให้เจ้าหน้าที่ Work from Home แบ่งกะกัน โดยปลัดกระทรวงประชุมกับอธิบดีและมอบหมายให้ดําเนินการตามนโยบายของรัฐบาลไปก่อนหน้านี้หลายสัปดาห์แล้ว
“ได้สั่งการให้พาณิชย์จังหวัดตรวจตราเรื่องราคาสินค้าต่างๆที่จําหน่ายในภูมิภาค และในกรุงเทพมหานคร ไม่ให้ฉวยโอกาสขึ้นราคาสินค้าเอาเปรียบผู้บริโภค สินค้าบางอย่างต้องติดป้ายแสดงราคา บางอย่างถ้าจะมีการขึ้นราคาบต้องขออนุญาต แต่กระทรวงก็ยังไม่อนุญาตในการที่จะไปปรับราคาขึ้นใดๆทั้งสิ้น แต่ที่เน้นเป็นพิเศษ คือ อัตราค่าบริการในช่วงสถานการณ์โควิด ทําให้พี่น้องประชาชนทั่วทั้งประเทศ หันมาใช้บริการสั่งสินค้า สั่งอาหารทางเดลิเวอรี่มากขึ้น อันนี้ต้องเข้าไปกํากับดูแลไม่ให้เป็นภาระกับพี่น้องกับประชาชน เพราะเราต้องการสนับสนุนให้พี่น้องประชาชนทํางานที่บ้านและอยู่กับบ้านเป็นด้านหลัก” รัฐมนตรีว่าการกระทรวงพาณิชย์กล่าว
************
รัฐบาลไทย-ข่าวทำเนียบรัฐบาล-บสย. คิกออฟ วันนี้ ! สินเชื่อฟื้นฟู ... เฟสแรก 100,000 ล้านบาท ค้ำฯ ทุกราย กู้ได้เท่าไหน ค้ำฯ ให้เท่านั้น
วันอังคารที่ 27 เมษายน 2564
บสย. คิกออฟ วันนี้ ! สินเชื่อฟื้นฟู ... เฟสแรก 100,000 ล้านบาท ค้ําฯ ทุกราย กู้ได้เท่าไหน ค้ําฯ ให้เท่านั้น
บสย. คิกออฟ มาตรการกระตุ้นเศรษฐกิจจับมือกระทรวงการคลัง – ธนาคารแห่งประเทศไทย ค้ําฯจัดเต็มสินเชื่อฟื้นฟูเพื่อผู้ประกอบการธุรกิจเดินหน้าเฟสแรก 100,000 ล้านบาท
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ประกาศคิกออฟวันนี้ เดินหน้ากระตุ้นเศรษฐกิจรอบใหม่ จับมือกระทรวงการคลัง และธนาคารแห่งประเทศไทย ช่วยผู้ประกอบการธุรกิจผ่านกลไกค้ําประกันสินเชื่อ “โครงการค้ําประกันสินเชื่อตามพระราชกําหนดให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดต่อเชื้อไวรัสโคโรนา 2019 พ.ศ. 2564” วงเงินเฟสแรก 100,000 ล้านบาท และจะเพิ่มในเฟสต่อไปอีก 150,000 ล้านบาท รวมเป็นวงเงินทั้งโครงการ 250,000 ล้านบาท ซึ่งขณะนี้ทีมงาน บสย. ทุกส่วนงานพร้อมเดินหน้าขับเคลื่อนมาตรการเต็มที่ สามารถรับคําขอจากสถาบันการเงินและเริ่มอนุมัติหนังสือค้ําประกันสินเชื่อได้ตั้งแต่วันนี้ (27 เมษายน 2564) เป็นต้นไป
การค้ําประกันสินเชื่อในโครงการนี้ มีความแตกต่างจากโครงการเดิมๆ ที่ผ่านมา เป็นครั้งแรกที่ บสย. ใช้กลไกการค้ําประกันสินเชื่อ ภายใต้ พ.ร.ก. ฟื้นฟูสินเชื่อ ฉบับใหม่ เพื่อร่วมปลดล็อกข้อจํากัดการเข้าถึงสินเชื่อ เพิ่มความมั่นใจให้สถาบันการเงินที่ปล่อยสินเชื่อ โดยเพิ่มสัดส่วน Max Claim สูงถึง 40% เพื่อช่วยอํานวยประโยชน์ต่อการเข้าถึงสินเชื่อให้มากที่สุดในช่วงสถานการณ์ Covid-19
1. ค้ําฯ เต็มพิกัด “กู้ได้เท่าไหน ค้ําฯ ให้เท่านั้น” ค้ําประกันทุกราย ระยะเวลาสูงสุด 10 ปี
2. วงเงินค้ําประกันเฟสแรก 100,000 ล้านบาท วงเงินรวม 250,000 ล้านบาท สิ้นสุด 9 ตุลาคม 2566
3. ค่าธรรมเนียมค้ําฯ ร้อยละ 1.75 ต่อปี ในปีที่ 1 และ 2 โดยในปีที่ 3-6 คิดค่าธรรมเนียมค้ําฯ ร้อยละ 1 ต่อปี ในปีที่ 7 คิดร้อยละ 1.25 และปีที่ 8-10 คิดค่าธรรมเนียมค้ําฯ ร้อยละ 1.75 ต่อปี (รัฐบาลสนับสนุนค่าธรรมเนียม รวมร้อยละ 3.5)
4. วงเงินค้ําประกันสินเชื่อสูงสุดไม่เกิน 150 ล้านบาทต่อรายต่อสถาบันการเงิน
รัฐบาลไทย-ข่าวทำเนียบรัฐบาล-การพัฒนากำลังคนดิจิทัล ในหัวข้อ Edtech for all Gens จัดโดยกระทรวงดิจิทัลเพื่อเศรษฐกิจและสังคม
วันอังคารที่ 27 เมษายน 2564
การพัฒนากําลังคนดิจิทัล ในหัวข้อ Edtech for all Gens จัดโดยกระทรวงดิจิทัลเพื่อเศรษฐกิจและสังคม
8 ธันวาคม 2563
​การพัฒนาทักษะดิจิทัลสตาร์ทอัพด้านเทคโนโลยีการศึกษา (Edtech) เพื่อเสริมสร้างทักษะดิจิทัลด้วยการ Reskill, Upskill และ New Skill ได้แก่ เครื่องมือช่วยประเมินผลการเรียนรู้ของนักเรียนแก่คุณครูในห้องเรียนผ่านเกมตอบคําถาม การแสดง Virtual Reality (VR) ช่วยพนักงานฝึกปฏิบัติผ่านโลกเสมือนจริงในสถานการณ์จําลอง และการแข่งขันหุ่นยนต์ซูโม่ด้วยการเขียนโปรแกรมควบคุมหุ่นยนต์ ซึ่งได้รับรางวัลรองชนะเลิศอันดับสองในการแข่งขัน หุ่นยนต์ยุวชนชิงชนะเลิศประเทศไทย ประจําปี 2562
นายกรัฐมนตรีชื่นชมดิจิทัลสตาร์ทอัพไทย พร้อมสนับสนุนคนรุ่นใหม่ เปิดพื้นที่ให้มีการพัฒนาอย่างต่อเนื่อง ในระดับมาตรฐานที่สามารถแข่งขันกับสตาร์ทอัพจากต่างประเทศได้ ทั้งสนใจการใช้เทคโนโลยีโลกเสมือนจริง หรือ VR โดยเห็นว่า อาจนํามาใช้ประโยชน์สําหรับการฝึกอบรมแรงงานหรือบุคคลจํานวนมาก ในลักษณะเป็น e-training ได้เช่นกัน โอกาสเดียวกันนี้ นายกรัฐมนตรียังชมการสาธิตแข่งขันหุ่นยนต์ซูโม่ โดยนักเรียนจากโรงเรียนชลประทานวิทยา พร้อมสนใจสอบถามถึงแนวทางการออกแบบโปรแกรมและกติกาในการเล่น โดยย้ําให้นักเรียนเยาวชนทํากิจกรรมควบคู่ไปกับการเรียนด้วย
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมพร้อมประกอบพิธีปลุกเสกพันธุ์ข้าวพระราชทาน ตามที่ขอพระราชทานพระบรมราชานุญาต เพื่อเป็นขวัญกำลังใจแก่เกษตรกรทั่วประเทศ
วันอังคารที่ 27 เมษายน 2564
กระทรวงเกษตรฯ เตรียมพร้อมประกอบพิธีปลุกเสกพันธุ์ข้าวพระราชทาน ตามที่ขอพระราชทานพระบรมราชานุญาต เพื่อเป็นขวัญกําลังใจแก่เกษตรกรทั่วประเทศ
กระทรวงเกษตรฯ เตรียมพร้อมประกอบพิธีปลุกเสกพันธุ์ข้าวพระราชทาน ตามที่ขอพระราชทานพระบรมราชานุญาต เพื่อเป็นขวัญกําลังใจแก่เกษตรกรทั่วประเทศ
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทํางานพระราชพิธีพืชมงคลจรดพระนังคัลแรกนาขวัญ ประจําปี 2564 ผ่านโปรแกรม ZOOM cloud Meetings ณ กระทรวงเกษตรและสหกรณ์ ว่า จากสถานการณ์การแพร่ระบาดของโรคติดเชื้อไวรัสโคโรนา 2019 ทําให้การจัดพระราชพิธีพืชมงคลจรดพระนังคัลแรกนาขวัญนั้น ไม่สามารถดําเนินการจัดได้ตามปกติ กระทรวงเกษตรและสหกรณ์ จึงได้มีหนังสือถึงสํานักพระราชวัง ขอพระราชทานพระบรมราชวินิจฉัยงดพระราชพิธีพืชมงคลจรดพระนังคัลแรกนาขวัญ ประจําปี 2564 และขอพระราชทานพระบรมราชานุญาตประกอบพิธีปลุกเสกพันธุ์ข้าวพระราชทาน เพื่อเป็นพันธุ์ข้าวสําหรับเพาะปลูก รวมถึงเพื่อความเป็นสิริมงคลและขวัญกําลังใจแก่เกษตรกรทั่วประเทศ
ในการนี้พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้พระราชทานพระบรมราชานุญาตตามที่กระทรวงเกษตรและสหกรณ์ ขอพระราชทานพระบรมราชวินิจฉัยงดพระราชพิธีพืชมงคลจรดพระนังคัลแรกนาขวัญ ประจําปี 2564 และพระราชทานพระมหากรุณาในการต่างๆ ดังนี้ ทรงพระกรุณาโปรดเกล้าฯ ให้ พลเอก สุรยุทธ์ จุลานนท์ ประธานองคมนตรี ปฏิบัติหน้าที่ประธานฝ่ายฆราวาสในพิธีปลุกเสกเมล็ดพันธุ์ข้าวพระราชทาน ณ พระอุโบสถวัดพระศรีรัตนศาสดาราม ในวันอาทิตย์ที่ 9 พฤษภาคม 2564 เวลา 17.00 น. และปฏิบัติหน้าที่ประธานในพิธีหว่านข้าวในแปลงนาทดลอง สวนจิตรลดา ในวันจันทร์ที่ 10 พฤษภาคม 2564 โดยมี ดร.ทองเปลว กองจันทร์ ปลัดกระทรวงเกษตรและสหกรณ์ เป็นผู้หว่านข้าว พระราชทานพระบรมราชานุญาตให้อัญเชิญพระคันธารราษฎร์ใหญ่ (ประทับนั่ง) พระคันธารราษฎร์จีน (ประทับนั่ง) ที่ประดิษฐาน ณ หอพระคันธารราษฎร์ วัดพระศรีรัตนศาสดาราม ไปประดิษฐานเป็นพระพุทธรูปประธานในพิธีปลุกเสกเมล็ดพันธุ์ข้าวพระราชทานและพันธุ์พืชต่างๆ ในวันอาทิตย์ที่ 9 พฤษภาคม 2564 ณ พระอุโบสถวัดพระศรีรัตนศาสดาราม
นอกจากนี้ ยังได้พระราชทานพระบรมราชานุญาตให้นําเกษตรกรดีเด่นแห่งชาติ ผู้แทนสถาบันเกษตรกรดีเด่นแห่งชาติ ผู้แทนสหกรณ์ดีเด่นแห่งชาติ ปราชญ์เกษตรของแผ่นดิน ประจําปีพุทธศักราช 2563 – 2564 จํานวน 76 คน เข้ารับโล่รางวัลพระราชทานเบื้องหน้าพระบรมฉายาลักษณ์ ณ กระทรวงเกษตรและสหกรณ์ โดยกระทรวงเกษตรฯ จะกําหนดวันและเวลาที่เหมาะสมอีกครั้ง
รัฐบาลไทย-ข่าวทำเนียบรัฐบาล-ผลงานวิจัยและพัฒนาผลิตภัณฑ์ ในแก้ไขปัญหาการแพร่ระบาดของเชื้อไวรัสโควิด-19
วันอังคารที่ 27 เมษายน 2564
ผลงานวิจัยและพัฒนาผลิตภัณฑ์ ในแก้ไขปัญหาการแพร่ระบาดของเชื้อไวรัสโควิด-19
19 มกราคม 2564
คณะผู้บริหารกระทรวงการอุดมศึกษา วิทยาศาสตร์ วิจัยและนวัตกรรมนําแพทย์ และทีมนักวิจัยและพัฒนา เสนอผลงานวิจัยและพัฒนาผลิตภัณฑ์ ในแก้ไขปัญหาการแพร่ระบาดของเชื้อไวรัสโควิด-19 ประกอบด้วย เครื่องตรวจวินิจฉัย “ลักษณะทางพันธุกรรมและการกลายพันธุ์ของเชื้อไวรัสโคโรนา สายพันธุ์ใหม่ 2019 ในประเทศไทย” “ปัญญาประดิษฐ์ในการประเมินการใส่หน้ากากอนามัยของประชาชน” รวมทั้งผลงานที่ได้รับรางวัลการวิจัยแห่งชาติ : รางวัลผลงานประดิษฐ์คิดค้น ประจําปีงบประมาณ 2564 ได้แก่ “เครื่องผลิตละอองไฮโดรเจนเปอร์ออกไซด์สําหรับฆ่าเชื้อ” จากคณะวิทยาศาสตร์ จุฬาลงกรณ์มหาวิทยาลัย และ “ระบบบริการตู้อบฆ่าเชื้อไวรัสแบบไฮบริดควบคุมผ่านอินเตอร์เนตของสรรพสิ่งสําหรับการให้บริการบริเวณสถานที่สาธารณะ” จากคณะเทคโนโลยีอุตสาหกรรม สถาบันเทคโนโลยีจิตรลดา โดยนายกรัฐมนตรีกล่าวขอบคุณทีมแพทย์และคณะวิจัยและพัฒนา รัฐบาลพร้อมผลักดันการคิดค้นนวัตกรรมที่เป็นประโยชน์ สามารถนําไปสู่กระบวนแก้ปัญหาการแพร่ระบาดของไวรัส ทั้งการวิเคราะห์แหล่งที่มาทําให้สามารถระบุสายพันธุ์ไวรัส ช่วยในการควบคุมให้มีประสิทธิมากขึ้น ที่ผ่านมารัฐบาลได้ทํางานอย่างเต็มที่เพื่อแก้ไขปัญหาการแพร่ระบาดของเชื้อไวรัสโควิด-19 ทั้งการแก้ไขปัญหาแรงงานผิดกฎหมาย การจัดทํามาตรการตรวจสอบคัดกรองที่เข้มข้น ซึ่งไทยมีพื้นที่ชายแดนติดกับประเทศเพื่อนบ้านโดยรอบ จึงต้องไม่ประมาทและควบคุมโรคตั้งแต่ต้นทาง รวมทั้งอยากเห็นการต่อยอดงานวิจัยเพื่อให้เกิดประโยชน์เชิงพาณิชย์ อาทิ การนําระบบบริการตู้อบฆ่าเชื้อไวรัสใช้ในสถานศึกษา โรงพยาบาล การพัฒนาเครื่องปรับอากาศให้สามารถพ่นละอองไฮโดรเจนเปอร์ออกไซด์สําหรับฆ่าเชื้อได้
รัฐบาลไทย-ข่าวทำเนียบรัฐบาล-นวัตกรรม Innovation Thailand
วันอังคารที่ 27 เมษายน 2564
นวัตกรรม Innovation Thailand
2 มีนาคม 2564
แสดงผลงานจากนักศึกษา สตาร์ทอัพ และผู้ประกอบการ เป็นนวัตกรรมโดยคนรุ่นใหม่ที่ผ่านการคัดเลือกโครงการภายใต้ผลงานนวัตกรรม (Innovation Thailand) ได้แก่ โครงการ Startup Thailand League ผลงานร้านขายของชําออนไลน์ Happy Grocers โครงการ Founder Apprentice ผลงานแอปพลิเคชัน Health tech startup ชื่อ Agnos โครงการ Deep South Startup ผลงาน เครื่องล้างปลาระบบกึ่งอัตโนมัติสําหรับผลิตปลาส้มฮาลาล และโครงการ ม้านิลมังกร จํานวน 2 ผลงาน ได้แก่ ผลิตภัณฑ์น้ําพริกต่างๆ By Chef May และนวัตกรรมสเปรย์ดับเพลิง แบรนด์ FLAMEX